تورکیه نینگ مطبوعات خلاصه لری
تورکیه نینگ مطبوعات خلاصه لری
ستار گزیته سی: تورکیه دن دنیاگه یوتوقلی تشبث" سرلوحه سی بیلن خبر بیردی.
خبرگه کوره جمهور رئیسلیک علاقه باشقرووی، 12 اولکه ده "بیرلشگن ملتلر تشکیلاتی خوفسیزلیک کینگشی ریفورمی:
خلق ارا تیزیم نینگ قیته قوریلیشی گه بیلن تیگیشلی بیر یانداشوو موضوعی بوییچه پروگرام اویوشتیریله دی. علاقه باشقرووی نینگ بیرلشگن ملتلر تشکیلاتی نینگ ریفورمی توغریسیده قتّیق دیپلوماسی اورونیشلری ایچیده ایکن لیگینی تیلگه آلگن علاقه باشلیغی فخرالدین آلتون پروگراملرنینگ خلق ارا مقیاسیده مطرح بوله جگینی قید ایتدی.
یینی شفق گزیته سی: "ملی مدافعه وزیرلیگیدن قبرس بیلن تیگیشلی پیام" سرلوحه سی بیلن خبر بیردی.
خبرگه کوره ملی مدافعه وزیرلیگی تامانیدن بیریلگن یازمه بیاناتده، روم ترور تشکیلاتی OEKA تامانیدن 1958 ییلیدن اعتباراً قبرسلیگ تورکلرگه قره ته هجوملر اویوشتیرگنینی ایسله تیب "بو هجوملر ظلم و نسل قیرغینی گه ایلنگن دیر". دییلدی. بیاناتده قبرسده یگانه ییچیم یولی نینگ ایککی دولتلی بیر ساختار ایکن لیگینی کوریلیشی نینگ شرط ایکن لیگی بیلدیریلدی.
صباح گزیته سی:" تورکیه ده مدافعه صنایعی نینگ یولی آچیق سرلوحه سی بیلن خبر بیردی.
خبرگه کوره مدافعه صنایعی باشلیغی اسماعیل دیمیر تورکیه ده اردونینگ و خوفسیزلیک کوچلری نینگ تورلی کمچیلیگینی برطرف ایتووچی سویه ده فعالیتلرنینگ دوام ایتیب تورگن لیگینی معلوم قیلیب، "تورکیه ده مدافعه صنایعی نینگ یولی آچیق" دیب ایتدی. تورک مدافعه صنایعی نینگ سونگگی ییللرده کتته یوتوق قولگه کیریتگن لیگینی اورغوله گن دیمیر "دنیاده تیپه ده بولیش اوچون انچه یوتوق کیریتیشیمیزدن امین من" دیدی.
خبرتورک گزیته سی: "تورکیه نینگ نساجی صادراتی 7 آیده 6 میلیارد دالرگه آشدی" سرلوحه سی بیلن خبر بیردی.
خبرگه کوره تورکیه نینگ تورکیه نینگ نساجی و خام ماده لری سکتوری جنوری – جولای آیلریده اوتگن ییل نینگ خوددی شو باسقیچی گه کوره 9،5 فایز کوپه ییب 6 میلیارد 119 میلیون دالرلیک صادرات قیلدی. شونده ی بولیب نساجی و خام ماده سکتوری جنوری – جولای باسقیچیده تاریخی ریکورد اورنه تدی. ایتالیاگه 635 میلیون دالر، امریکا قوشمه ایالتلری گه 340 میلیون دالر و اسپانیاگه 323 میلیون دالر صادر قیلیندی.
وطن گزیته سی: " وطنی اتوموبیل اوچون تاریخ بیریلدی" سرلوحه سی بیلن خبر بیردی.
خبرگه کوره تورکیه نینگ اتوموبیل تولید گروهی توگ نینگ فابریکه سی 29 اکتوبرده کوجه ایلی گبزه ده آچیله دی. صنایع و تکنالوجی وزیری مصطفی ورنک تورکیه نینگ اتوموبیل تولید گروهی توگ نینگ فابریکه سینی 29 اکتوبرده آچه میز. واسطه لر قطار تولیدن چیقیش گه باشله یدی" دیدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab